Heyetê Rayberdişê Merkezî yê HDPyî serrgêra ci de pê eşkerayîyêke qurbanê Qirkerdişê Zîlane yad kerdî.
Eşkerayîye de ame vatene ke qirkerdiş de cinîyî, doman û kokimî zî tede bi des hezaran merdimî ameyî qetilkerdene.
Eşkerayîye wina dewam kena: ''Qirkerdişê Zîlane de 44 dewî ameyî vêşnayene, Çemê Zîlane bi rojan gonîye hêrikîya. Şar ame sergunkerdene, dest nîya mal û mulkanê înan ser. Mesuldarê nê qirkerdişî nêameyî cezakerdene û no zî bi sebebê qirkerdişan ê neweyan. Polîtîkayê ke Zîlane de bîyî sebebê qirkerdişî ewro zî hetê AKPyî ra yenê caardene. Semedê awankerdişê ameyoxê roşnî ganî sere de ê Qirkerdişê Zîlane hesabê pêro qirkerdişan bêro persayene. Ma qurbananê qirkerdişî bi rêzdarî yad kenê. Qirkerdiş û dejê ci sebebê ma yê afernayîşê welatêkê azad û demokratîkî yo. Seba ke mesuldarê qirkerdişî bêrê muhakemekerdene ma do têkoşînê xo rê dewam bikerê.''
